Cómodo - Wikipedia

# Cómodo

### Na Galipedia, a wikipedia en galego.

Marcus Aurelius Commodus Antoninus

Marcus Aurelius Commodus Antoninus, máis vulgarmente chamado Cómodo (31 de agosto, 161, Lanuvio - 31 de decembro, 192, Roma) foi un Emperador Romano que gobernou de 180 a 192.

Era fillo de Marco Aurelio e de Faustina a Nova e foi o primeiro emperador, nunha serie de cinco, en ascender ao poder por lazos de sangue e non por adopción. A Cómodo sorprendeuno a morte do seu pai mentres completaba a submisión dos cuados. Firmou apresuradamente a paz cos cuados, marcomanos e buros e voltou a Roma. Este emperador era a antítese de Marco Aurelio. Cruel, caprichoso, corrupto e apaixonado dos combates dos gladiadores, nos que el mesmo participaba, ergueu as iras do Senado, alleouse do apoio do exército e non tardaron en se urdir conspiracions para o apartar do poder.

A estabilidade que oferecía o mecanismo sucesorio, e que tan bos resultados dera nos anos anteriores, entrou en crise. Estalaron motins nas provincias e na mesma Roma, neste derradeiro caso pola carestia das subsistencias, e que se atribuiron aos manexos especulativos de Cleandro, favorito do emperador.

O sistema estaba canso, o que se traducia nunha progresiva ineficacia, e non sería xusto dicir que toda a responsabilidade era de Cómodo, pero non é menos certo que a sua desastrosa aituación agravou unhas condicions que terían necesitado dun gobernante enérxico, capaz e honrado para lle poñer freo.

Os derradeiros anos de Cómodo foron un aútentico delirio de extravagancias e crueldades da mais impúdica exhibición, dunha megalomania que parecia non ter limites. O emperador presentouse como un deus e obrigou a adoptar o adxectivo de "comodiano" para designar todas as institucións. Incluso parece que pretendeu trocar o nome de Roma. Tramáronse numerosas conspiracións contra el mesmo,que eliminou con numerosas execucións nas que foron vítimas familiares e colaboradores. Nunha delas, tramada pola sua concubina Marcia, foi asasinado por un gladiador.

Tras o seu asasinato, o Senado votou a damniato memoriae, eso ´´e a condena da sua lembranza, polo que o seu nome foi borrado e omitido, e todos os seus decretos e disposicions, anulados.

As películas A caída do Imperio Romano (1964) e Gladiator (2000) están baseadas parcialmente na vida de Cómodo, mais débese ter cautela na rigorosidade histórica das mesmas.

Imperio Romano
Segue a: Marco Aurelio | Cómodo (180-192) | Precede a: Pertinax
| Dinastía dos Antoninos

Traído desde "http://gl.wikipedia.org../../../c/%C3%B3/m/C%C3%B3modo.html"

Categoría: Emperadores romanos

##### Views

- Artigo
- Discusión
- Revisión actual

##### Procura

##### Outras linguas

- Български
- Català
- Cymraeg
- Dansk
- Deutsch
- English
- Esperanto
- Español
- Eesti
- Euskara
- Suomi
- Français
- עברית
- Hrvatski
- Magyar
- Italiano
- 日本語
- ქართული
- 한국어
- Latina
- Nederlands
- ‪Norsk (bokmål)‬
- Polski
- Português
- Română
- Русский
- Srpskohrvatski / Српскохрватски
- Slovenčina
- Српски / Srpski
- Svenska
- 中文